Dodelike geen in menslike embrio 'reggemaak' | Maroela Media
Foto: www.standaard.be/Photo News
Volgens dié navorsing, wat in die vaktydskrif Nature gepubliseer is, is die defek een van sowat 10 000 genetiese defekte wat reeds aan die mensdom bekend is.
Die defek staan bekend as hipertrofiese kardiomiopatie en kan veroorsaak dat veral jong atlete onverwags aan 'n hartaanval sterf.
Volgens navorsers van die Oregon Health & Science-universiteit in die VSA ly tot een uit 500 mense aan dié toestand. As die geen "reggemaak" is, kan die persoon dit ook nie meer aan sy nageslag oordra nie.
"Elke generasie wat gebore word nadat die defekte geen 'reggemaak' is, sal die gesonde geen dra," sê Shoukhrat Mitalipov, 'n navorser aan die Center for Embryonic Cell and Gene Therapy by OHSU in Portland. "Deur van dié tegniek gebruik te maak, is dit moontlik om die siektetoestand geheel en al uit die mensdom te wis."
Volgens Mitalipov word gene reeds gewysig in veral die mediese en landboubedryf.
Tot dusver is bevrugte eierselle nog net by die mens ondersoek, en as gevind is dat dit 'n ernstige genetiese defek bevat, is dit bloot nie in die baarmoeder teruggeplaas nie.
Mitalipov sê al wat mediese navorsers in die toekoms sal laat huiwer om selfs meer te eksperimenteer, is die etiese aspek van geenmanipulasie.
"Om aan die gene in spermselle, eiers of embrio's te verander, kan daadwerklike veranderings vir die toekoms inhou. Daar is 'n etiese aspek daaraan verbonde omdat die toekomstige generasies nie toestemming kan gee nie, en boonop kan newe-effekte van geenmanipulasie vir jare dalk onsigbaar wees."
Moenie krap waar dit nie jeuk nie, die liewe Vader het elkeen geskape na sy beeld.
Hie kom GROOT marakkas.
Terwyl ek hier lees het ek verwag iemand gaan dit se Jacques. Niemand kloon hier nie. So om kanker te behandel is ook teen God se wil. Jammer my vriend, ek stem nie saam jou nie.
Goeie artikel en seker een van die grootste dorings in die vlees van die evolusieteorie se aanhangers. Die feit dat DNA degenereer oor geslagte en nie verbeter nie. Maw alle mutates het geen nuwe inligting bygevoeg op molekulêre vlak nie, maar genetiese inligting verminder. Evolusie is dus nie n feit nie. Trouens dit kwalifiseer nie eens as n teorie of n hipotese nie. Dit is n metafisiese navorsingsprogram en is nie toetsbare wetenskap nie. Karl Popper.
Interressant dat saam met die VSA, Suid Korea en China sterk aan die voorpunt van mediese navorsing staan. Ek het n artikel gelees oor dr. Andre Nel, n Suid Afrikaner wat na die VSA hervestig is en baie betrokke is met nano mediese navorsing. Die Chinese is grotendeels betrokke saam met hom in die veld.